# Angela Merkel

|  |
| --- |
| **Angela Merkel** |
|  Angela Merkel in 2010 |
|

---

Bondskanselier van Duitsland |
| **Ampstermyn** 22 November 2005 – 8 Desember 2021 |
| Vise | Franz Müntefering Frank-Walter Steinmeier Guido Westerwelle Philipp Rösler Sigmar Gabriel Olaf Scholz |
| President | Horst Köhler Christian Wulff Joachim Gauck Frank-Walter Steinmeier |
| Voorafgegaan deur | Gerhard Schröder |
| Opgevolg deur | Olaf Scholz |
|

---

Leier van die Opposisie |
| **Ampstermyn** 22 September 2002 – 21 November 2005 |
| Vise | Michael Glos |
| Kanselier | Gerhard Schröder |
| Voorafgegaan deur | Friedrich Merz |
| Opgevolg deur | Wolfgang Gerhardt |
|

---

Minister van die Omgewingsake, Natuurbewaring en Kernreaktorveiligheid |
| **Ampstermyn** 17 November 1994 – 26 Oktober 1998 |
| Voorafgegaan deur | Klaus Töpfer |
| Opgevolg deur | Jürgen Trittin |
|

---

Minister vir Vroue- en Jeugsake |
| **Ampstermyn** 18 Januarie 1991 – 17 November 1994 |
| Voorafgegaan deur | Hannelore Rönsch |
| Opgevolg deur | Claudia Nolte |
|

---

Persoonlike besonderhede |
| Gebore | Angela Dorothea Kasner 17 Julie 1954 (1954-07-17) Hamburg, Wes-Duitsland |
| Nasionaliteit |  Duitsland |
| Politieke party | Christelik-Demokratiese Unie (CDU) |
| Ouers | Horst Kasner (vader) |
| Eggenoot/-note | * Ulrich Merkel (trou 1977; skei 1982)
* Joachim Sauer (trou 1998)
 |
| Alma mater | Universiteit van Leipzig |
| Religie | Luthers |
| Handtekening |  |

**Angela Dorothea Merkel** (Duits: [ˈaŋɡela doʁoˈteːa ˈmɛʁkl̩], ; gebore op 17 Julie 1954 in Hamburg) het van 22 November 2005 tot en met 8 Desember 2021 as bondskanselier van Duitsland gedien.

Merkel was 'n Oos-Duitse fisikus en begin haar politieke loopbaan na die Duitse hereniging in die politieke party die Christelik-Demokratiese Unie (CDU). In die tydperk tussen 1991 en 1994 beklee sy die amp van Minister van Gesin-, Bejaarde- en Jeugsake. Van 1994 tot 1998 is sy Minister van Omgewingsake, Natuurbewaring en Kernreaktorveiligheid.

In 2000 was sy die eerste vrou wat as voorsitter van die CDU verkies is, en was van 2005 tot 2021 die eerste vroulike regeringshoof van Duitsland.

## Buitelandse beleid

Bondskanselier Merkel se besluit om een miljoen Islamitiese vlugtelinge uit Sirië te aanvaar het net soos Duitsland se beleid om ekonomiese welvaart in die binneland deur 'n massiewe handelsoorskot met ander lande te waarborg volgens sommige deskundiges tot die land se toenemende politieke isolasie in Europese en wêreldkonteks gelei. Merkel se beleid vir 'n Europese oplossing van die kwessie word egter deur die konserwatiewe kanselier van Oostenryk, Sebastian Kurz, ondersteun. Ook die Franse president, Emmanuel Macron, het sy ondersteuning aangekondig.

## Biografiese oorsig

* 1954 – Angela Merkel word op 17 Julie as Angela Dorothea Kasner in Hamburg gebore. Haar ouers vestig hulle in die Duitse Demokratiese Republiek (DDR)
* 1957 tot 1973 – Angela Merkel word groot in Templin (Brandenburg), waar sy ook skoolgaan.
* 1973 tot 1978 – Studeer in Fisika aan die Universiteit van Leipzig.
* 1978 tot 1990 – Werk as natuurkundige aan die Sentrale Instituut vir Fisiese Chemie (*Zentralinstitut für Physische Chemie*) in Berlyn-Adlershof.
* 1989 – Vanaf Desember medewerker by die politieke party *Demokratischer Aufbruch*.
* 1990 – Ná die *Volkskammer*-verkiesing van 18 Maart 1990 skakelbeampte vir die kabinet van die Eerste Minister van die DDR, Lothar de Maizière. Ná die Duitse verkiesing op 2 Desember 1990 lid van die Duitse parlement (Christelik-Demokratiese Unie, CDU).
* 1991 tot 1994 – Minister vir Vroue- en Jeugsake in die kabinet van bondskanselier Helmut Kohl. In Desember ook tot adjunkvoorsitter van die CDU gekies.
* 1993 tot 2000 – Voorsitter van die CDU in die deelstaat Mecklenburg-Voorpommeren.
* 1994 tot 1998 – Ná die verkiesing op 16 Oktober 1994 Minister vir Omgewingsake, Natuurbewaring en Veiligheid van Kernkragsentrales.
* 1998 tot 2000 – Ná die verkiesing op 27 September 1998 vanaf November sekretaris-generaal van die CDU.
* 2000 – Voorsitter van die CDU.
* 2002 tot 2005 – Ná die verkiesing op 22 September 2002 voorsitter van die CDU in die Duitse parlement.
* 2005 – 2021 – Ná die verkiesing op 18 September word Merkel op 22 November die eerste vroulike bondskanselier van Duitsland.

## Verwysings

## Eksterne skakels

* Wikimedia Commons het meer media in die kategorie Angela Merkel.